### Beslutninger

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 3. december 2025 har vedtaget Magistratens foranstående indstilling af 25. november 2025.

Velfærdslisten de Rød-Grønnes byrådsgruppe kunne ikke tiltræde indstillingen.

###

.

### Resume

Byrådet skal i henhold til serviceloven årligt vedtage en kvalitetsstandard, der angiver kommunens serviceniveau for rehabilitering, pleje, praktisk hjælp, madservice samt kommunal genoptræning og vedligeholdelsestræning.

I forhold til serviceniveauet for 2025 er der på baggrund af budgettet for 2026-2029 foretaget få justeringer. Blandt andet er den maksimale pris for et måltid i hjemmeplejen sat ned til 50 kr., der er afsat yderligere midler til styrkelse af demensteamet samt afsat midler til at styrke hjælpen til borgere med udadreagerende adfærd.

Pjecen Sammen om et bedre liv indgår ikke i indstillingen, da den er under revision som led i implementeringen af ældreloven. Revisionen sker i dialog med Ældrerådet og Handicaprådet og forelægges Sundheds- og Omsorgsudvalget i 1. kvartal 2026.

Sagsbehandlingsfristerne i Sundhed og Omsorg er i 2026 uændret fra vedtagelsen af kvalitetsstandarden for 2025.

### Beslutningspunkter

Det indstilles:

At 1) Serviceniveau for?2026 for pleje og praktisk hjælp m.m.?vedtages.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 25-11-2025

Klara Friis: 17

Fremsendes til [adresse] med bemærkning, at Magistraten i mødet den 25. november 2025 anbefaler, at byrådet tiltræder Magistratsafdelingen for Sundhed og Omsorgs indstilling af 12. november 2025.

Magistratsafdelingen for Sundhed og Omsorg udarbejder notat om tekstmæssige ændringer i kva-litetsstandarden.